recursal/SuperWikiNEXT-32B huggingface dataset:
**למנה חוטמנית** או **עַמְלֵץ חוטמני** (שם מדעי: ***Lamna nasus***) הוא מין של כריש גדול ממשפחת העמלציים.

מין זה הוא קרוב לכריש הסלמון החי בצפון האוקיינוס השקט. הוא חי בצפון האוקיינוס האטלנטי וגם בחצי הכדור הדרומי בעל האוקיינוסים. הוא נפוץ באוקיינוסים ממוזגים ועמוקים.

הכריש מגיע לאורך 2.5 מטרים (8.2 רגל) ולמשקל 135 ק"ג בממוצע. נמצאו גם כרישים באורך 3.7 מטרים (12 רגל) ובמשקל של 230 ק"ג. הוא בעל חוטם מוארך ויש לו שיניים חדות. צבע הגוף אפור בהיר. בדומה לעמלציים אחרים ללמנה החוטמנית יכולת לשמור על טמפרטורת גוף גבוהה מזו של המים בסביבתה וזאת בשונה ממרבית הדגים ומבעלי דם קר אחרים.

הכריש טורף דגים גדולים החיים באוקיינוס כמו מליחים, סרדיניים, צלופחוליים וכן מדיונונים ורכיכות. הוא לא יהסס גם לטרוף כרישים קטנים יותר.

קישורים חיצוניים
----------------

ויקישיתוף מדיה וקבצים בנושא **למנה חוטמנית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* FB
* ADW
* ITIS
* NCBI
* GBIF
 |

* למנה חוטמנית, באתר אנציקלופדיה בריטניקה (באנגלית)

הערות שוליים
------------

1. ↑  למנה חוטמנית באתר הרשימה האדומה של IUCN
2. ↑  ע"פ האקדמיה

| דמויי עמלץ |
| --- |
| עמלציים | 

|  |  |
| --- | --- |
| קרכרודון | עמלץ לבן |
| עמלץ מאקו | עמלץ כחול • עמלץ ארוך סנפיר |
| למנה | למנה חוטמנית • כריש הסלמון |

 |  |
| כרישי חול | 

|  |  |
| --- | --- |
| כריש-שן | כריש-שן שורי • כריש-שן הודי |
| אודונתספיס | כריש חול קטן-שיניים • כריש חול גדול-עין |

 |
| כרישי גובלין | 

|  |  |
| --- | --- |
| כריש גובלין | כריש גובלין |

 |
| כרישועליים | כרישועל שיטן • כרישועל גדול-עין • כרישועל זנבתן |
| כרישים ענקיים | כריש ענק |
| כרישים גדולי פה | כריש גדול-פה |
| כרישי תנין | כריש תניני |
**מפרץ שרף** או **מפרץ סראף** (באנגלית: **Seraph Bay**) הוא מפרץ רחב בקצה הדרום-מזרחי של האי ת'רסטון, בארץ אלזוורת', שבאנטארקטיקה.

רוחבו של המפרץ 28 קילומטרים.

המפרץ גובל בכף אנאוואן שמצפון-מערב לו; ובמדף הקרח אבוט, והאי דסטין, שמדרום-מזרח לו.

היסטוריה
--------

### גילוי ומיפוי המפרץ

המפרץ התגלה על ידי חברי השירות האנטארקטי של ארצות הברית בטיסה שהמריאה מן האונייה בר (Bear) בפברואר 1940.

המפרץ מופה על ידי משלחת חקר ים בלינגסהאוזן של צי ארצות הברית בפברואר 1960.

### מקור השם

שמו של המפרץ ניתן לו על ידי הוועדה המייעצת לשמות אנטארקטיים.

המפרץ נקרא על שם הבריג שרף מסטונינגטון, במדינת קונטיקט שבארצות הברית, בפיקודו של קפטן בנג'מין פנדלטון (Captain Benjamin Pendleton) אשר הפליגה בשנת 1830 לכיוון מערב מאיי שטלנד הדרומיים, והגיעה עד קו אורך 101 מערב, מדרום לקו רוחב 60 דרום.

לקריאה נוספת
------------

• Defense Mapping Agency 1992, **Sailing Directions (planning Guide) and (enroute) for Antarctica**, P 379
• United States. Defense Mapping Agency. Hydrographic Center, **Sailing Directions for Antarctica: Includes Islands South of Latitude 60°**, P 210

קישורים חיצוניים
----------------

* מפרץ שרף באתר הסקר הגאולוגי של ארצות הברית
* מפרץ שרף באתר הגאזט האנטארקטי של ממשלת אוסטרליה
* מפרץ שרף באתר הגאזט האנטארקטי המשווה SCAR של ממשלת אוסטרליה
* מפרץ שרף באתר marineregions

הערות שוליים
------------

1. 1 2 3 4 5 6 7 8 9  מידע גאוגרפי והיסטורי
**טֶרָה** או **טֶלוּס** (בלטינית: **Terra** או **Tellus**) הייתה אלת האדמה או ההאנשה של האדמה במיתולוגיה הרומית. אלה זו מקבילה לגאיה - אלת האדמה מהמיתולוגיה היוונית.

האלה כונתה **Terra Mater** או **Tellus Mater** (בלטינית "אמא אדמה" - כאשר "מאטר" הוא תואר כבוד אשר הוענק לאלות רבות. הביטוי "אמא אדמה" הגיע בעקבות זאת לשפות מודרניות רבות, וגם לשפה העברית).

היסוד הכימי טלוריום שהתגלה בשנת 1798 על ידי מרטין היינריך קלפרות' נקרא על שם האלה.

בדת הרומית פולחנה של האלה כלל תפילות למניעת רעידות אדמה, וכן תפילות ליבול חקלאי מוצלח (שנעשו לצד תפילות לאלה קרס - אלת החקלאות).

בנוסף הייתה טרה האלה של הנישואין, אימהות, היריון ולידה.

פולחן
-----

חגה של האלה נקרא פורדיקידיה (Fordicidia) או הורדיקידיה (Hordicidia), ונחוג מדי שנה ב-15 באפריל. הפולחן כלל קורבן של פרה הרה, ובוצע על ידי הפונטיפקס מקסימוס (הכהן הראשי) והבתולה הוסטלית. אפרה של עובר פרה זו נשמר על ידי הבתולות הוסטליות ושימש לטיהור בפסטיבל הפריליה.

חג נוסף של אלה זו נחוג בסוף החורף ונקרא סמנטיבאה. חג זה נחוג ב-24 בינואר מדי שנה, כאשר חלקו השני של החג נערך שבוע לאחר מכן והוקדש לקרס.

מקדש של לאלה טרה הוקם על גבעת אסקווילינו ברומא בשנת 268 לפנה"ס.

בתרבות המודרנית
---------------

בספרות מדע בדיוני נעשה שימוש רב בשמה של האלה כשמו של כדור הארץ, זאת בהתבסס על כתבים אסטרונומיים בלטינית שעשו שימוש זה. פיליפ ק. דיק השתמש במונח "טרן" בספרו ואילו בשם "טלוס" נעשה שימוש בספריהם של ק.ס. לואיס (בטרילוגיית החלל), אדוארד אלמר סמית' (בסדרת העדשאי) ורוברט היינליין.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טרה** |

* אלים רומיים

| **המיתולוגיה הרומית** ו**דת רומא העתיקה** |
| --- |
| אלים עיקריים | אפולו • דיאנה • וולקן • ויקטוריה • ונוס • יונו • יופיטר • לארס • מינרווה • מרס • מרקוריוס • נפטון • סול אינוויקטוס • פורטונה • פלוטו • קווירינוס • קרס |
| אלים משניים | אדראנוס • אוורונקי • אוורונקוס • אורקוס • איניואוס • בונה דיאה • בלונה • ברומיוס • דיס פאטר • וריטאס • טרה • יאנוס • לופרקוס • לימנטינוס • סטורנוס • פאונוס • פבריס • פולגורה • פומונה • פורינה • פרוסרפינה • פריאפוס • קאלוס • קופידון • קליטוני • קסטור ופולוקס • רומא |
| גיבורים | איניאס • הרקולס • רמוס ורומולוס |
| נושאי משרה דתית | אוגור • בתולה וסטלית • הרוספקס • פונטיפקס מקסימוס • פלאמן • רקס נומרנסיס |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561560605171
* LCCN: no2017086883
* SUDOC: 164818391
* VIAF: 7835150033008811180002
* WorldCat: lccn-no2017086883

 |
**מרים גולדפיין**, היא אתלטית ישראלית בעבר. אלופת ישראל בזריקת דיסקוס (1949), בעלת שתי מדליות ארד מהמכביות (1950 ו-1953).

ביוגרפיה
--------

גולדפיין התאמנה בקבוצת הפועל ירושלים.

### 1949

באליפות ישראל שנערכעה ביולי 1949 זכתה גולדפיין במדליית זהב בזריקת דיסקוס בתוצאה של 26.82 מטר.

### 1950

בתחרות אתלטיקה שנערכה בירושלים בין אתלטים מזאגרב לאתלטים מהפועל במאי 1950 זכתה גולדפיין במדליית כסף בזריקת דיסקוס בשיא אישי חדש של 31.05 מטר, אחרי בורוביץ' מזגרב (35.70 מטר) ולפני עליזה וירץ מישראל (28.90 מטר). בתחרויות האתלטיקה של המכביה השלישית שנערכו בתל אביב באוקטובר היא זכתה במדליית ארד, בזריקת דיסקוס בתוצאה של 28.52 מטר, אחרי פרידה ליכטבלאו (33.28 מטר) ועטרה פולונסקי (32.68 מטר), שתיהן מישראל.

### 1953

בתחרויות האתלטיקה של המכביה הרביעית שנערכו בשנת 1953 זכתה גולדפיין שוב במדליית ארד בזריקת דיסקוס בתוצאה של 29.92 מטר, אחרי עטרה פולונסקי (35.28 מטר) ואולגה וינטנברג (34.35 מטר).

שיאים אישיים
------------

* זריקת דיסקוס: 31.05 מטר (1950)
* הדיפת כדור ברזל: 9.40 מטר (1954)

קישורים חיצוניים
----------------

* אספורט - אתלטיקה קלה, משמר, 18 בנובמבר 1947
* דבר הספורט, דבר, 20 במרץ 1949
* דבר הספורט, דבר, 4 בדצמבר 1949
* "מגן יהושע וייסמן" וא"ק בירושלים, דבר, 31 במרץ 1950
* נבחרת האתלטיקה של הפועל ליוגוסלביה, דבר, 1 באפריל 1951
* דבר הספורט - אתלטיקה קלה, דבר, 1 ביולי 1951
* החלה האליפות הקבוצתית לנוער, דבר, 10 בנובמבר 1954

הערות שוליים
------------

1. ↑  אליפות ישראל באתלטיקה קלה, הַבֹּקֶר, 17 ביולי 1949
2. ↑  דבר הספורט, דבר, 10 במאי 1950
**מפרצון סטיינג'** או **מצר סטיינג'** או **מפרצון סטאנג'** (באנגלית: **Stange Sound**) הוא מפרצון או מצר ים לחופי ארץ פאלמר שבאנטארקטיקה.

אורכו של המפרץ 110 קילומטרים ורוחבו 46 קילומטרים.

המפרץ מכוסה במדף הקרח סטיינג'.

המפרץ גובל במערבו באי סמיילי, ובאי קייס; ובמזרחו הוא גובל באי ספאץ; מדרומו נמצאת ארץ פאלמר; ובצפונו הוא נפתח אל פתח רון.

היסטוריה
--------

### גילוי ומיפוי המפרץ

המפרץ צולם מהאוויר ומופה לראשונה באופן גס על ידי משלחת החקר האנטארקטית רון, שנערכה בפיקודו של פין רון, בעונת המחקר (הקיץ האנטארקטי) 1947–1948.

### מקור השם

רון נתן למפרץ את שמו.

רון קרא למפרץ על שמו של הנרי סטיינג' (Henry Stange), מהעיר ניו יורק, שבארצות הברית, אשר תרם כספים רבים למשלחת החקר של רון, והקדיש זמן רב לסייע בהכנות המשלחת.

לקריאה נוספת
------------

• Ferrigno, J.G. Cook, A.J. Mathie, A. Williams, R. Swithinbank, C. Foley, K. Fox, A. Thomson, J.W. & Sievers, J. (2009), **Coastal-Change and Glaciological Map of the Palmer Land Area, Antarctica: 1947-2009**, DOI:10.3133/I2600C

קישורים חיצוניים
----------------

* מפרצון סטיינג' באתר הסקר הגאולוגי של ארצות הברית
* מפרצון סטיינג' באתר הגאזט האנטארקטי של ממשלת אוסטרליה
* מפרצון סטיינג' באתר הגאזט האנטארקטי המשווה SCAR של ממשלת אוסטרליה
* מפת אזור מפרץ סטיינג'
* מפרצון סטיינג' באתר mindat
* מפרצון סטיינג' באתר marineregions

הערות שוליים
------------

1. ↑  לעיתים בשל שגיאת כתיב, מופיע בחלק מהמפות השם "מפרצון סטריינג'"
2. ↑  גאזט השמות האנטארקטיים הרשמי של ארצות הברית
3. 1 2 3 4 5 6 7 8 9 10 11 12 13  מידע גאוגרפי והיסטורי
**ג'ם ג'נגיז אוזן** (בטורקית: **Cem Cengiz Uzan**; נולד ב-26 בדצמבר 1960) הוא איש עסקים ופוליטיקאי טורקי ונשיא "מפלגת הצעירים". בן למשפחת עסקים מהגדולות בטורקיה בתחום הבנקאות והפיננסים, יזם בתחום המדיה הטלוויזיונית, ממייסדי ערוץ הטלוויזיה הפרטי הראשון בטורקיה.

חייו הפוליטיים
--------------

בבחירות 2002 אוזן התמודד לפרלמנט הטורקי עם "מפלגת הצעירים" בראשותו, עם ססמאות פוליטיות הפונות לקהל הצעירים והסטודנטים בטורקיה, במהלך בחירות אלה זכתה מפלגתו של אוזן בכ-3% מקולות הבוחרים. רוב הקולות שקיבל היו בעיקר מקהל הבוחרים הצעירים, "מפלגת הצעירים" לא עברה את אחוז החסימה לפרלמנט הטורקי שעומד על 10%.
בבחירות 2007 התמודד שוב עם "מפלגת הצעירים" לפרלמנט הטורקי וזכה לכ-7% מקולות הבוחרים תוצאה שלא אפשרה לו להיכנס לפרלמנט.
ב-2009 ברח אוזן לצרפת וביקש מקלט מדיני בשל רדיפה פוליטית של הממשל הטורקי. באותה שנה נשפט אוזן שלא בפניו לשש שנות מאסר בטענה שביצע עבירת סחיטה ובשנת 2010 נשפט ל-23 שנות מאסר נוספות.

קישורים חיצוניים
----------------

ויקישיתוף מדיה וקבצים בנושא **ג'ם אוזן** בוויקישיתוף
* אתר האינטרנט הרשמי של ג'ם אוזן
* ג'ם אוזן, ברשת החברתית טוויטר
* ג'ם אוזן, באתר אנציקלופדיה בריטניקה (באנגלית)
* כתבה על הסתבכויותיה של משפחת אוזן בטורקיה בThe Marker

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5412 0957
* LCCN: no2004075331
* VIAF: 7105784
* WorldCat: lccn-no2004075331

 |
פירוש נוסף ערך זה עוסק בנביא באסלאם. אם התכוונתם למשמעות אחרת, ראו צאלח (פירושונים).
**צַאלִח** (ערבית: صالح) הוא נביא ערבי קדום בדת האסלאם, המוזכר בקוראן פעמים רבות.

צאלח, בני שבט ת'מוד והנאקה, מיניאטורה מתוך "סיפורי הנביאים"

רקע
---

צאלח השתייך לשבט ת'מוד שישב ככל הנראה בדרום ערב. מבני האבן של בני השבט מוזכרים בקוראן ומקושרים במסורת האסלאמית עם האתר מדאאן סאלח שבצפון-מערב חצי האי ערב (בשטחה של ערב הסעודית כיום). בדומה להוד, הנביא הערבי שקדם לו, צאלח נשלח על ידי האל אל בני שבטו כדי לבשר להם את בשורת האל היחיד וכדי לשכנעם לנטוש את פולחן האלים הרבים. בתור הוכחה ומופת נשלחה "נאקה מאת אלוהים" (סורה 7, פס' 73) אל בני השבט והם נדרשו להניח לה לרעות בלי הפרעה. אנשי השבט לא שעו להוראה, חתכו את רגלי הנאקה ושחטו אותה. אז נענשו בידי האל ומתו כולם. יש גרסאות שונות לגבי אופן מותם: ברעידת אדמה (סורה 7, פס' 78), בסופת ברקים (סורה 41, פס' 13, 17) או בקול שאגה (סורה 69, פס' 4).

### אזכורים בקוראן

צאלח מוזכר פעמים רבות בקוראן. להלן האזכורים הארוכים יותר:

* סורה 7 [ממרום החומה], פס' 73–79
* סורה 11 [הוד], פס' 61–68
* סורה 26 [המשוררים], פס' 141–159
* סורה 27 [הנמלים], פס' 45–53

ראו גם
------

* קוראן
* נביאי האסלאם

לקריאה נוספת
------------

* Rippin, A. "Ṣāliḥ." In **Encyclopaedia of Islam**. 2nd ed. s.v.

קישורים חיצוניים
----------------

ויקישיתוף מדיה וקבצים בנושא **צאלח** בוויקישיתוף

הערות שוליים
------------

1. ↑  **הקוראן**, תרגם אורי רובין, תל אביב, 2005.
2. ↑  שמות הסורות לפי תרגומו של אורי רובין, **הקוראן**, תל אביב, 2005.

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: salih--peygamber

 |
**ג'ליגנייט** (**Gelignite**), ידוע גם בשם ג'לטין מתפוצץ (Blasting gelatin), הוא חומר נפץ שהומצא על ידי אלפרד נובל בשנת 1875. עוד קודם לכן המציא אלפרד נובל את הדינמיט.

תיאור החומר
-----------

הג'ליגנייט הוא חומר צמיגי פלסטי שניתן ללישה.
החומר מורכב משלושה מרכיבים: ניטרוגליצרין שמעורב בנסורת עץ עדינה ביחס של 1:4, כלומר חלק אחד ניטרוגליצרין וארבעה חלקים של נסורת. המרכיב השלישי הוא נתרן חנקתי או אשלגן ניטראט.

המרכיב הראשון – ניטרוגליצרין הוא חומר מסוכן מאוד בעל פוטנציאל לפיצוץ עז; גם אם טיפה ממנו תיפול מגובה של 30 ס"מ, היא תתפוצץ. אולם כאשר החומרים מעורבבים כנדרש, החומר מנוטרל ובטוח לנשיאה ושימוש. על מנת להפעיל את החומר שיתפוצץ, נדרש יזם – נַפָּץ.

הצורה הנפוצה של החומר הייתה בצורת "אצבעות" באורך של כ-15 ס"מ. משקל סטנדרטי ליחידה כזאת היה חצי פאונד (כ-220 גרם). הצורה הזאת נבעה מהשימושים הראשונים של החומר לפיצוץ סלעים במכרות ומחצבות. האצבעות היו עטופות בנייר פרגמנט עבה בצבע חום.
אורך החיים של האצבעות הללו היה עד 8 שנים. לאחר מכן החלה תופעה בדומה ל"הזעה" כאשר הניטרוגליצרין התחיל להיות מופרש מתוך האצבעות. במצב כזה החומר היה מסוכן מאוד ובעל פוטנציאל גבוה לפיצוץ. על מנת להביא את החומר למצבו הראשוני, היה על המשתמשים ללוש אותו. תוך כדי פעולת הלישה נפלטו גזים שהיו גורמים ללשים לכאבי ראש קשים, עילפון, אובדן התמצאות והקאות, תופעות שנמשכו מספר ימים. על מנת למנוע את תופעת "הזעת החומר" ולשמור על ריכוז אחיד של הניטרוגליצרין, היה על החיילים האחראים על המחסנים להפוך את האריזות מדי 3 חדשים.

השימוש בחומר
------------

החומר היה בשימוש נרחב בצבאות הבריטי והצרפתי בזמן מלחמת העולם השנייה עד 1943, כשהוכנסו לשימוש חומרים טובים יותר, כמו TNT ובהמשך – גם הסמטקס (Semtex), שהיה בעל עוצמת פיצוץ חזקה פי 3 מזו של ה-TNT.

ארגון ההגנה הצליח להשיג חומר זה בעיקר על ידי גניבות ממחסני הבריטים (בעיקר בתל השומר), וממשלוחים ברכבות בריטיות בארץ. בפעולה מסוימת הצליחו לגנוב קרוב ל-2,000 ק"ג חומר נפץ.

לקריאה נוספת
------------

**הייתי חבלן**, מאת עודד נגבי, הוצאת ירון גולן, 2001.
**מפרצון וון** (באנגלית: **Vaughan Inlet**) הוא מפרצון בחוף אוסקר השני, בארץ גרהאם שבאנטארקטיקה.

אורכו של המפרץ 16 קילומטרים ורוחבו 11.6 קילומטרים.

המפרץ ממוקם בין לשון היבשה שנוצרת על ידי גבעת וייטסייד שמדרום מערב, לבין נקודת שיוור, שמצפון מזרח למפרצון.

אל המפרצון נשפכים קרחון אוונס, קרחון גרין, קרחון הקטוריה, וקרחון ברניצה.

היסטוריה
--------

### גילוי ומיפוי המפרצון

אזור המפרצון צולם על ידי סר יוברט וילקינס, בטיסתו מעל האזור ב-20 בדצמבר 1928. האזור שצולם היה אזור בתרונות מכוסה קרח, שוילקינס קרא לו "פיורדי הקטוריה" (Hektoria Fiords), על שמה של ספינת ציד הלווייתנים "הקטוריה" (*Hektoria*), אשר העביר את משלחת החקר של וילקנס לאי דיספשן.

בשל נסיגת הקרחונים שנשפכים אל המפרץ ובעקבות השבר של מדף הקרח לארסן במרץ 2002, השתנה קו החוף, והופיע המפרצון.

### מקור השם

שמו של המפרצון ניתן לו בשנת 2008 על ידי הוועדה המייעצת לשמות אנטארקטיים של בריטניה.

המפרצון נקרא על שמו של דייוויד ג. וון (David G. Vaughan), פרופסור כבוד לגאוגרפיה, באוניברסיטת סוונסי; שהיה החוקר קרחונים של הסקר האנטארקטי הבריטי בין השנים 1986–1999, והחוקר הראשי של הסקר האנטארקטי הבריטי בין השנים 1999–2008. וון היה החוקר המוביל בנושא תנועת הקרחונים, והתפרקות מדפי הקרח של אנטארקטיקה.

קישורים חיצוניים
----------------

* מפרצון וון באתר הסקר הגאולוגי של ארצות הברית
* מפרצון וון באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. 1 2 3 4 5 6 7 8 9 10 11 12 13 14  מידע גאוגרפי והיסטורי
2. ↑  מידע גאוגרפי על קרחון גרין
3. ↑  מידע גאוגרפי על קרחון ברניצה
4. ↑  מידע גאוגרפי על מפרצון וון
הלווייתו של נשיא ארצות הברית רונלד רייגן העוברת בשדרת החוקה - ציר התהלוכות הראשי של וושינגטון.
תוכניתו של ל'אנפן המציגה תעלה במקום בו מצויה כיום השדרה
**שדרת החוקה** (באנגלית: **Constitution Avenue**) הוא ציר תנועה ראשי העובר ממזרח למערב בוושינגטון, בירת ארצות הברית. שדרה זו מהווה שדרת התהלוכות העיקרית של וושינגטון, ואתר תיירות בפני עצמה.

היסטוריה
--------

על פי תוכניתו של פייר שארל ל'אנפן לעיר וושינגטון, קושר בניין הקפיטול בתעלה לנהר הפוטומק. תעלה זו עברה במקום בו עוברת כיום השדרה. תעלה זו נבנתה כחלק מהתוכנית לבנות מערכת תעלות לצורכי תחבורה בצפון מערב ארצות הברית. 

עם פיתוח מערך מסילות הברזל פחת הצורך והשימוש בתעלות. בשנת 1872 מולאה התעלה לאחר שתושבי הסביבה נהגו לשפוך בה שפכים ואשפה והיא הפכה למפגע תברואתי. 

לאחר מילוי התעלה נסלל עליה רחוב אשר נקרא "רחוב B הצפוני" (North B Street), ולימים שונה שמו ל"שדרת החוקה". השדרה מהווה חלק מדרך US 1 ודרך US 50.

אתרים בעלי חשיבות
-----------------

שדרת החוקה גובלת במול ומפרידה בינו לבין המשולש הפדרלי. בצידה הדרומי של השדרה ממוקמים כמה ממוזיאוני מכון הסמית'סוניאן, הגלריה הלאומית לאומנות של פסלי הגן, וכן הגלריה הלאומית לאמנות, אנדרטת מלחמת וייטנאם, גני החוקה ואנדרטת לינקולן. כמו כן לאורך השדרה ממוקמת שגרירות קנדה וכן בנייני ארגון מדינות אמריקה, האקדמיה הלאומית למדעים של ארצות הברית, הקרן הלאומית למדעים של ארצות הברית, ובהמשך השדרה, גבעת הקפיטול.

קישורים חיצוניים
----------------

ויקישיתוף מדיה וקבצים בנושא **שדרות החוקה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534483305171
* LCCN: sh87003021
* VIAF: 315145848
* WorldCat (עם VIAF): 315145848

 |
**כוכב ים חמניתי** (שם מדעי: ***Pycnopodia helianthoides***) הוא מין של כוכב ים גדול מאוד (אך לא הכי גדול), יחידי בסוג *Pycnopodia*, המצוי בחופו המערבי של האוקיינוס השקט בסמוך לאמריקה הצפונית. הוא נפוץ מחופי אלסקה וקולומביה הבריטית עד לדרום קליפורניה, בעיקר סביב אצות הקלפ המכילות הרבה קווצי עור ורכיכות.

החל מ-2013 מין זה מצוי בסכנת הכחדה חמורה כתוצאה מזיהומים וממחלות שנגרמו משינויים באקלים העולמי, ובעיקר מהמחלה Sea star wasting disease.

מאפיינים
--------

זהו כוכב ים גדול בעל קוטר של מטר אחד והוא בעל 16–21 זרועות גדולות וגבשושיות איתן הוא צועד על קרקעית הים. הצבע של כוכב הים משתנה מאדום וסגול עד לשחור ואפור ואף לבן וצהוב באזורים מסוימים. כוכב הים הוא טורף המשתמש בכל זרועותיו בשביל להתיש את טרפו והוא יכול להוציא את קיבתו החוצה מגופו כדי לעכל טרף. הזרועות מכוסות במאות "רגליים" קטנות וחזקות. כוכב הים אינו רואה כמעט והוא בעיקר מריח את טרפו.

הוא ניזון מקווצי עור אחרים כמו קיפודי ים, כוכבי ים אחרים, נחשוני ים בעלי גוף עגלגל אך בעיקר מצדפות שונות ומחלזונות. כוכב הים מומחה בתפיסת הקונכייה ושליית הרכיכה ממנה. הוא ניזון גם מנבלות שונות כמו של דיונונים.

הוא עצמו נטרף על ידי דגים גדולים ועל ידי טורפים ימיים ולוטרת הים וכן על ידי סרטני ממשפחת Lithodidae. אלה נאלצים לחלץ אותו מהסלעים עליהם הוא נצמד להגנה. הגנה נוספת שלו היא השרת הזרועות והצמחת זרועות אחרות במקומם.

קישורים חיצוניים
----------------

ויקישיתוף מדיה וקבצים בנושא **כוכב ים חמניתי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  כוכב ים חמניתי באתר הרשימה האדומה של IUCN
**קינגס לין** (באנגלית: **King's Lynn**) עד 1537 נקראה בישופס לין (Bishop's Lynn) היא עיר נמל ועיר שוק בנורפוק, אנגליה. 158 ק"מ צפונית ללונדון ו-71 ק"מ מערבית לנוריץ'.

שם העיר
-------

משמעות המילה llyn בוולשית אגם וייתכן שמקורה אנגלו סקסונית. בספר יום הדין (1085) מוזכר אזור בריכות מים לצורך אידוי והפקת מלח בישול בשם Lena. כיוון שהעיר הייתה תחת שליטתו של בישוף נוריץ' נקראה בישופס לין (בלטינית Len Episcopi). בעת הרפורמציה באנגליה שונה שם העיר ל-Lenne Regis קינגס לין. באופן מקומי ההתייחסות לעיר היא כאל "לין" בלבד.

היסטוריה
--------

במקום התקיימה עיר שוק קטנה בחסות הבישוף מאז המאה ה-11, אולם העיר החלה להתפתח רק עם הסטת ערוץ נהר גרייט אוז (אנ') במאה ה-13. הקהילה היהודית בעיר הושמדה בפברואר 1189, ככל הנראה בהקשר עלילת הדם של נוריץ' והותר ליהודים לשוב ולהתיישב בה ב-1238.

במאה ה-14 וה-15 התפתח במקום הנמל החשוב ביותר של אנגליה, בשל מיקומה על נתיב השיט של ברית ערי הנזה ששלטו במסחר בצפון-מערב אירופה. מאותה תקופה שרדו השער הדרומי של ביצורי העיר, מחסן הסחורות היחיד של ההנזה ששרד ובניין הגילדהול.

ב-1537, במסגרת פירוק המנזרים באנגליה, שינה הנרי השמיני, מלך אנגליה את שיוך העיר מהבישוף לכתר ופירק את מנזר הבנדיקטינים בעיר. במהלך המאה ה-16 סבלה העיר מהתפרצות מגפות. במאה ה-17 ירד מאוד מעמדה של העיר כנמל מחסרי, עקב התחזקות נמלי מערב אנגליה (בפרט ליברפול) והסחר הטרנס-אטלנטי ועלייתו של נמל לונדון. אולם היא המשיכה להיות נמל דיג משמעותי, אתר מספנות ותעשייה הקשורה לימאות כתעשיית חבלים ומפרשים.

ב-1847 חוברה העיר לרשת מסילות הברזל ובמלחמת העולם הראשונה (19 בינואר 1915) הייתה העיר הבריטית הראשונה שהופצצה מן האוויר.

בשנות ה-60 של המאה ה-20 עברה העיר תנופת פיתוח שכללה שיפוץ והרחבה, הרס מבנים ישנים ובניית מתחמי דיור, מסחר, בילוי ותעסוקה. זאת כחלק ממדיניות פיזור האוכלוסין בדרום-מזרח אנגליה, כפתרון לבעיית "התפוצצות האוכלוסין" במטרופולין של לונדון.

ב-2006 הצטרפה קינגס לין ל"ברית ערי ההנזה החדשה", יוזמה בינלאומית לשיתוף פעולה בין ערים על גדות הים הצפוני והים הבלטי שהשתייכו בעבר לליגת ערי ההנזה.

קישורים חיצוניים
----------------

ויקישיתוף מדיה וקבצים בנושא **קינגס לין** בוויקישיתוף
* 

* אתר האינטרנט הרשמי של קינגס לין
* היסטוריה קצרה של לין
* King's Lynn is fastest growing port in Britain, Business Weekly,‏ 4 בנובמבר 2009
* תוכנית לקינגס לין 2000–2023
* ריכוז מקורות
* קינגס לין, באתר אנציקלופדיה בריטניקה (באנגלית)

הערות שוליים
------------

1. ↑  The Jewish Community of King's Lynn, אתר אנו – מוזיאון העם היהודי
2. ↑  השער הדרומי
3. ↑  HANSE HOUSE, מחסן ההנזה
4. ↑  הגילדהול
5. ↑  Kings Lynn, a Hanse League Member

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562121105171
* GND: 4262923-8
* LCCN: n82273944
* MusicBrainz: ea795f5a-d767-4005-9800-ccc62e5e8b15
* SUDOC: 028085159
* VIAF: 123187839
* WorldCat: lccn-n82273944

 |
**ורד הרים** (מכונה גם **"מערכת ורד הרים"**) הוא מכשיר צבאי לתקשורת מוצפנת צה"לית מבוסס טכנולוגיית TETRA (אנ') (רדיו שפותח על ידי מוטורולה).

ורד ההרים נחשב למכשיר הסלולרי הצה"לי המאובטח הראשון, והוא מספק שיחות ווקי־טוקי מוצפנות וקבוצתיות לאנשי צבא, בדרך כלל בדרגים גבוהים.

ורד ההרים בשימוש עד היום, אך מתוכנן להיות מוחלף במכשירים חדשים יותר מבוססי דור 4 ודור 5.

היסטוריה
--------

הפרויקט החל בשלהי 1999, כאשר המכשיר תוכנן ופותח על ידי חברת מוטורולה בהובלת אל"ם במילואים אסף נבות.

ורד ההרים נכנס לשימוש מבצעי בצה"ל לראשונה בשנת 2000, והיה זקוק תחילה למכשיר VPN צה"לי נוסף בכדי שיתפקד כראוי.

בשנת 2004 הוכרז שדרוג "הדור השני" למכשיר, המבוסס דגם iDEN i730 של חברת מוטורולה, שתמך בעברית, היה קל ובעל צג גדול יותר והפך את המכשיר ליותר נוח ודמוי מכשיר אזרחי.

בתחילת 2014 חתם משרד הביטחון עם חברת מוטורולה על פרויקט המשך להחלפת המכשירים והתשתיות לדור-4, והוא הוצג לראשונה בשנת 2017.

בעקבות פניות של מפעילת המערכת הנוכחית, פעילויות לחידוש המערכת ושדרוגה לדור 5 מתעכבות זה מספר שנים.

ראו גם
------

* שידור מוצפן
* טלפון סלולרי

הערות שוליים
------------

1. 1 2  עופר שמואלי, TETRA: רשת סלולרית לשעת חירום, באתר ynet, 5 בדצמבר 2004
2. ↑  ליאור נוישטיין, ‏לפני כולם: המציא משהו שכל מי ששירתו בצבא מכירים, באתר ‏מאקו‏‏, ‏31 ביולי 2019‏
3. 1 2  גד פרץ, ‏דור 5 בצה"ל, הניסיון של מוטורולה להשפיע והאלוף במיל' שמסייע לה, באתר גלובס, 30 בנובמבר 2020
4. ↑  אתר למנויים בלבד במקום ורד הרים: הכירו את הוואטסאפ החדש של צה"ל, באתר TheMarker‏, 28 בינואר 2023
5. ↑   הקצין מאחורי "ורד ההרים" וה"צי"ד" אומר "רות, סוף", באתר צה"ל, 30 ביולי 2019
6. 1 2  צה"ל ישדרג את הטלפון המוצפן של "ורד הרים", באתר ynet, 3 בנובמבר 2004
7. ↑  אילן גלר‏, המחליף של "ורד הרים": הסמארטפון הראשון שפיתח צה"ל, באתר וואלה!‏, 31 בינואר 2017
8. ↑  *The First IDF Smartphone*, נבדק ב-2023-01-28
9. ↑  , טוויטר
10. ↑  גד פרץ, ‏מוטורולה דרשה, ומשרד הביטחון משך את המכרז לדור חמישי בצה"ל, באתר גלובס, 21 באפריל 2021
11. ↑  גד פרץ, ‏מכרז הסלולר של צה"ל שוב נדחה ויש מי שמרוויח מכך, באתר גלובס, 22 ביוני 2022
**Math Rescue** (בעברית: **מבצע הצלת המספרים**) הוא משחק וידאו חינוכי מסוגת הפלטפורמה, שפותח ברדווד משחקים והופץ על ידי Apogee Software, אשר יצא לאור ב-1 באוקטובר 1992 למערכת ההפעלה DOS. המשחק הופץ מחדש על ידי 3D Realms בחנות הדיגיטלית סטים ויצא לאור כפורט של DOSBox ב-23 באוקטובר 2014 למערכת ההפעלה Microsoft Windows וב-5 במאי 2015 למערכת ההפעלה macOS. 

בדומה למשחקי נוספים שפותחו על ידי Apogee Software,‏ *Math Rescue* מחולק לשלושה פרקים, כאשר הפרק הראשון זמין באופן חינמי כתוכנה שיתופית. למשחק יצא משחק המשך בשם *Math Rescue Plus*. בנוסף, תוכנן משחק המשך נוסף בשם *Gruzzle Puzzles*, אך הוא בוטל בטרם החל פיתוחו.

המשחק
-----

המשחק עוסק בפתרון בעיות במתמטיקה. כאשר דמות השחקן נוגעת בקופסאות המרחפות באוויר, הוא מועבר לתוכן, שם עליו לפתור בעיה מתמטית כדי לזכות בנקודות.

המשחק כולל שלושה חלקים. רק החלק הראשון מופץ באופן שיתופי, בעוד האחרים זמינים באופן מסחרי. כל חלק מכיל 15 רמות.

עלילה
-----

סיפור הרקע של המשחק מתחיל בגנבה של מספרים על ידי גראזלים, דבר הגורם לבעיות בעולם. גראזלים מסירים את המספרים מחזיתות הבתים.

בני הפרפר נרתם לסייע לשחקן, והם יוצאים למסע כדי לעצור את הגראזלים ולהשיב את המספרים שנגנבו. מתברר כי מין של חייזרים בשם גליקסריאנים מכוכב Glixer II שלחו את חיות המחמד שלהם, הגראזלים, לגנוב את המספרים מכדור הארץ, כדי שבני האדם יהפכו לחיות המחמד החדשות של החייזרים. במהלך המשחק מתגלה כי בני היה פעם גראזל אשר מצא מקלט בכדור הארץ. בני מזהה שגראזלית בשם זורג'ה היא בת דודה שלו, ומשכנע אותה כי גראזלים יכולים להיות חופשיים על פני כדור הארץ, ולהשתחרר מהחייזרים. הגראזלים מחזירים את המספרים הגנובים ועוזרים לגננים בהדברת חשופיות, בעוד שהגליקסריאנים נאלצים למצוא מזימה אחרת כדי להשתלט על כדור הארץ.

ביקורת
------

המבקר צ'אק מילר ממגזין *Computer Gaming World* כתב על משחקי הווידאו *Word Rescue* ו-*Math Rescue* כי הם "בחירה מצויינת עבור ילדים צעירים יותר [...] אף על פי שאנו, 'הילדים' המבוגרים יותר עדיין מוצאים אותם משעשעים. הם נהפכים לקשים יותר ויותר, וקשה להפסיק לשחק בהם". למשחק ניתן גם פרס "התוכנה החינוכית הטובה ביותר" ב-1993‏.

קישורים חיצוניים
----------------

* 

* אתר האינטרנט הרשמי של Math Rescue (באנגלית)

* "Math Rescue", במסד הנתונים הקולנועיים IMDb (באנגלית)

* "Math Rescue", באתר Metacritic (באנגלית)
* Math Rescue, באתר PCGamingWiki (באנגלית)
* Math Rescue, באתר המפתחת (באנגלית)
* Math Rescue, באתר MobyGames (באנגלית)
* Math Rescue, באתר מסע אל העבר

הערות שוליים
------------

1. ↑  צ'אק מילר, Edutainment 101, **Computer Gaming World‏** כרך 108, יולי 1993, עמ' 116
2. ↑  אפוג'י (22 בפברואר 1997).
**לאונטין סלז'אן** (ברומנית: **Leontin Sălăjan**;‏ 19 ביוני 1913, סנטאו – 28 באוגוסט 1966, בוקרשט) היה איש צבא רומני בדרגת גנרל, שר ההגנה של רומניה.

לאונטין סלז'אן נולד בשם לאון סילאניה למשפחה הונגרית בטרנסילבניה, אז בשטח של האימפריה האוסטרו-הונגרית. הוא עבד במסגרות ובשנת 1934 גויס לצבא הרומני.

בשנת 1939 לאונטין סלז'אן הצטרף לשורות של המפלגה הקומוניסטית הרומנית. בשנת 1948, כאשר המפלגה הגיע לשלטון, הוא מונה לסגן שר הבריאות ובשנת 1949–1950 כיהן כשר הבינוי.

בשנת 1950, למרות העדר ניסיון צבאי ממשי הוא הועלה לדרגת גנרל ומונה לראש המטה הכללי. בשנים 1955–1966 הוא היה שר ההגנה.

לאונטין סלז'אן היה מקורב לניקולאי צ'אושסקו. בעקבות כך, הוא התקדם גם בתפקידי ניהול בתוך המפלגה.

בשנת 1956 הוא לקח חלק פעיל בדיכוי המרד ההונגרי. בשנת 1958, בעקבות עזיבת צבא ברית המועצות של שטח רומניה הוא יזם הענקת מדליה לכל צוות יחי'דות סובייטיות.

לאונטין סלז'אן נפטר בשנת 1966 בעקבות סיבוכי ניתוח.

במהלך כהונתו הוענקו לו מספר עיטורים רומנים.

קישורים חיצוניים
----------------

ויקישיתוף מדיה וקבצים בנושא **לאונטין סלז'אן** בוויקישיתוף
* קורות חיים (דף 530)
**למינג נורווגי** (שם מדעי: *Lemmus lemmus*) הוא מין של למינג הנפוץ בסקנדינביה. שוכן טונדרה, מעדיף לחיות ליד מים. ניזון בעיקר מעלים, שורשים, עשבים, טחב ופירות יער.

תיאור
-----

משקלו של הלמינג עד 130 גרם. אורכו מגיע עד 15 ס"מ ואורך זנבו 2 ס"מ. כפותיו קצרות ואוזניו מוסתרות בתוך הפרווה. על כפותיו הקדמיות טפרים שטוחים המשמשים לחפירה בשלג. פרוותו רכה וארוכה ומפוספסת בצבעי צהוב וחום. אלו היונקים הקטנים ביותר בחוג הקוטב הצפוני.

התנהגות
-------

הלמינג חופר מחילות ומסתתר בהן כאשר אינו פעיל. פעיל יום ולילה. חי בחבורות הכוללות מספר מצומצם של פרטים, אך אחת לכמה שנים חל פיצוץ אוכלוסין בקרב הלמינגים. במצב זה, המזון אינו מספק את צורכיהם של כל הפרטים, והם פותחים בנדידה גדולה כדי למצוא מזון רב יותר. בדרכם עומדים נחלים ופיורדים. חוש הראייה של הלמינגים חלש, ולכן הם מתקשים להבחין בין הנחלים שאותם הם יכולים לחצות לבין הפיורדים שאותם עליהם להקיף. בעקבות זאת, פעמים רבות הם נכנסים לתוך הפיורדים וטובעים. מקרים אלו יצרו מיתוס על כך שהם מתאבדים בכוונה כדי לאפשר לאחרים להנות ממזון ללא תחרות, אך מיתוס זה אינו ייתכן.

רבייה
-----

משך ההריון 20 יום. 2–4 המלטות בשנה, כ-5 ולדות בכל המלטה. בגרות מינית לאחר כ-40 יום. חיים עד גיל שנתיים.

קישורים חיצוניים
----------------

ויקישיתוף מדיה וקבצים בנושא **למינג נורווגי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  למינג נורווגי באתר הרשימה האדומה של IUCN
2. 1 2 3  למינג נורבגיה, באתר האנציקלופדיה של החיים
3. 1 2  יהודה בלו, האם באמת מתאבדים הלמינגים?, באתר ynet, 1 בינואר 2006
4. 1 2 3  למינג - תיאור, בית גידול, אורח חיים, באתר howtogetrid
5. ↑  למינג, באתר public welfare
6. ↑  Macdonald, David W. (David Whyte), **Mammals of Britain & Europe**, London: HarperCollins, 1993, מסת"ב 0-00-219779-0

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536122105171

 |
**Match! Strana** (ברוסית: **Матч! Страна**) הוא אחד מערוצי הספורט של חברת האחזקות Match! (המחזיקה גם בבעלות על ערוץ Match TV ורשת Match Premier), שהחל לשדר ב-1 בספטמבר 2009, בתחילה כפרויקט של מהדורת הספורט של רשת NTV-Plus ולאחר מכן עבר הערוץ לבעלות גזפרום-מדיה.

רעיון הערוץ
-----------

בשלב הראשוני של עבודתו, המטרה העיקרית של הערוץ הייתה לפרסם את חבילות הספורט בתשלום של NTV-Plus, ששווקה בשם Sport Plus. הערוץ הראה את כל מה שניתן היה לראות בערוצי טלוויזיה ספורט אחרים בהפקת חברת הטלוויזיה עצמה. הערוץ שידר אירועי ספורט גדולים בענפי כדורגל, הוקי, כדורסל, רוגבי, החלקה אמנותית, אגרוף, שחייה, כדורעף, ביליארד וענפים אחרים.

בזמן תחילת השידור של הערוץ, לחברת NTV-Plus היו זכויות בלעדיות לשידור אירועי ספורט שונים, ביניהם - משחקי אליפות רוסיה בכדורגל, טורנירי מועדוני כדורגל אירופיים כמו ליגת האלופות והליגה האירופית), טורנירי גרנד סלאם טניס, גביע דייוויס, גביע הפדרציה לנשים, משחקי כדורסל של היורוליג, NHL, NBA ו-NFL, כמו גם שלבי ליגת היהלום באתלטיקה, שלבי "הגרנד פרי" בהחלקה אמנותית, קרבות של המתאגרפים המקצועיים החזקים ביותר. עד סתיו 2015 שידרו בספורט פלוס תוכניות שהופקו על ידי מנהלת ערוצי הטלוויזיה הספורטיביים של NTV-Plus (כולל כאלה שניתן היה לראות בערוצים אחרים), כמו תוכנית "מועדון כדורגל" ואחרים. כמו כן, במרווח של 3–4 שעות, שודרו מהדורות חדשות עם מגישים באולפן.

עד שנת 2015 NTV-Plus היה השדרן המרכזי של תחרויות יוקרתיות שהתקיימו ברוסיה: אליפות רוסיה בכדורגל, משחקי המועדונים הרוסים בגביעי כדורגל אירופיים, יורוליג, ליגת האלופות בכדורעף, הגרנד פרי. בהחלקה אמנותית "גביע רוסיה", טורניר הטניס "אליפות סנקט פטרבורג הפתוחה" ומשחקי בית של טניסאים רוסים בגביע דייוויס וגביע הפדרציה.

לאחר המעבר לידי חברת האחזקות Match, עבר הכיוון מחדש של הערוץ לשידור תחרויות רוסיות, כמו ליגת הכדורגל הלאומית, ליגת VTB, אליפות רוסיה בכדורעף, כדוריד וקטרגל, כמו גם ענפי ספורט שאינם זוכים לתשומת הלב הקבועה של הצופים: ביליארד, מרוצי מכוניות, ריקודים ספורטיביים וענפים אחרים.

בשנת 2019, הודיעה אחזקת גזפרום-מדיה כי תגדיל את מספר השידורים של תחרויות מקומיות, ותקדיש תשומת לב מיוחדת לספורט הילדים. בנוסף הערוץ מהווה לגוף השידור המרכזי של טורניר הכדורסל שבחסות התאחדות הכדורסל הרוסית.

הערות שוליים
------------

1. ↑  «Газпром-медиа» запускает новый канал о российском спорте «МАТЧ! СТРАНА»
**פארק טדי** הוא פארק עירוני בירושלים המוקדש לזכרו של ראש עיריית ירושלים לשעבר משנת 1965-1993, טדי קולק.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
בראשית שנות ה-2000 החליטה עיריית ירושלים על בניית פארק על שם טדי קולק. העבודות על הפארק ארכו זמן רב בשל התנגדויות מצד תושבי כפר דוד וסוחרי חוצות היוצר. כפשרה לא נבנו בפארק חנויות ואמפיתיאטרון שהיוו את עיקר ההתנגדות. 

במהלך העבודות להקמת הפארק נמצאו במקום שרידים ארכאולוגיים ושרידים משכונת ג'ורת אל-ענב מתקופת היציאה מן החומות ששולבו בתוך הפארק.

הפארק
-----

הפארק ממוקם בחלקו הצפוני של גיא בן הינום בין חומות העיר במזרח, מתחם חוצות היוצר בדרום, שדרות ממילא בצפון וכפר דוד במערב. שטח הפארק הוא כשבעה דונם והוא מתחבר לפארקים הקיימים באזור ובתוכם סובב חומות ירושלים.

האלמנט הבולט בו הוא מזרקה גדולה. המזרקה תוכננה על ידי חברת JML מברצלונה והיא כוללת 256 זרנוקי מים וכ-1,500 גופי תאורה. בכל שעתיים עגולות מתקיים מופע של המזרקה למשך כעשרים דקות ופעמיים ביום, בשעות הערב המאוחרות, מתנהל מופע ארוך יותר המשלב גם תאורה ומוזיקה. לאורך השבילים בפארק קיימים קירות אבן המספרים על תחנות בחייו של קולק. אלמנטים נוספים הקיימים בפארק הם: שעון שמש בתכנון מתי גרינברג, ותעלת מים מדורגת.

קישורים חיצוניים
----------------

ויקישיתוף מדיה וקבצים בנושא **פארק טדי** בוויקישיתוף
* אתר למנויים בלבד קשת רוזנבלום, פארק טדי החדש: לירושלמים או לתיירים?, באתר הארץ, 2 במאי 2013
* עירית רוזנבלום, המזרקה הגדולה בישראל תופעל בפארק טדי בירושלים, באתר מגפון, 30 באפריל 2013
**לאוני גְרֶנְדָל** (בדנית: **Launy Grøndahl** ‏ 30 ביוני 1886 - 21 בינואר 1960) היה מלחין ומנצח דני.

גרנדל למד נגינה בכינור מגיל שמונה. ראשית הקריירה שלו כמוזיקאי מקצועי הייתה ככנר בתזמורת של תיאטרון הקזינו בקופנהגן, בגיל שלוש-עשרה.

במשך תקופה ארוכה (1956-1925) כיהן גרנדל כמנצח הבית של התזמורת הסימפונית הלאומית של דנמרק, התזמורת היוקרתית ביותר של דנמרק.

יצירות חשובות
-------------

בין יצירותיו הראשונות סימפוניה, יצירות להרכבי כלי מיתר קטנים וקונצ'רטו לכינור.

גרנדל נודע ביותר בקונצ'רטו שלו לטרומבון, שנכתב בשנת 1924, כשגרנדל שהה באיטליה. נראה שהקונצ'רטו נכתב לנגני הטרומבון של תזמורת תיאטרון הקזינו בקופנהגן, הודות לתקן הגבוה של נגינתם.

גרנדל זכור גם בהקלטותיו החלוציות לסימפוניות של עמיתו הדני קרל נילסן והפרטיטורה המקורית שלו לסרט האילם הקלאסי 
Häxan של בנימין כריסטנסן.

קישורים חיצוניים
----------------

* ביוגרפיה של מלחין קלאסי (בספרדית)

קישורים חיצוניים
----------------

* לאוני גרנדל, באתר MusicBrainz (באנגלית)
* לאוני גרנדל, באתר Discogs (באנגלית)

הערות שוליים
------------

1. ↑  [ Launy Grondahl ארגון מלחינים קלאסיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007351512405171
* BnF: cb138947508 (data)
* GND: 134288610
* ISNI: 0000 0001 1563 1591
* LCCN: n84203847
* MusicBrainz: 85bf0df8-543d-4a8f-b4a4-936396f71a23
* NKC: mzk2009511989
* SNAC: w6ds09qm
* SUDOC: 08085348X
* VIAF: 27251874
* WorldCat: lccn-n84203847

 |
יוסף נחמיה קורניצר
**יוסף נחמיה קורניצר** (י' בטבת תרמ"א, 12 בדצמבר 1880 - ב' באייר תרצ"ג, 28 באפריל 1933) היה רבה של קרקוב.

קורות חייו
----------

יוסף נחמיה קורניצר נולד בשנת 1880, בנם של הרב עקיבא קורניצר ורייזל, בת הרב שמעון סופר, רבה של קרקוב. היה נינו של החתם סופר הן מצד אביו והן מצד אמו. ביום הברית שלו נפטרה אמו, ובשנת 1882, בהיותו בן אחת עשרה, התייתם מאביו. גדל אצל דודו, אחי אמו, הרב שלמה אלכסנדרי סופר-שרייבר. למד אצל הרב יהודה גרינוולד אב"ד בוניהד. 

בשנת תרס"א (1901) נישא לבריינדל, בת הרב פנחס חיים קליין, רבה של עיר סעליש. הוא סירב לכהן ברבנות, ולמחייתו עבד כמנהל מפעל לסבון. רק לאחר שהמפעל נשרף נעתר לקבל עליו את הרבנות. הוא התמנה לראש הישיבה בסעליש, ובשנת תרע"ב (1912), לאחר פטירת חותנו, התמנה תחתיו כרבה של סעליש. 

בשנת תרפ"ה (1925) עבר לקרקוב והתמנה כרב העיר, משרה שמילא אביו ושנותרה פנויה במשך שלושים ושלוש שנים. כיהן ברבנות במשך שמונה שנים, עד פטירתו בשנת 1933. לאחר פטירתו התמנה תחתיו בנו, הרב שמואל שמלקה קורניצר. 

בן נוסף הוא הרב שמעון. חתנו, שנישא לבתו חנה שיינדל, הוא שבתי פרנקל. חתן נוסף, הרב מנחם צבי אייזנשטט, נישא למרים, היה חבר מועצת עיריית קרקוב ולאחר מלחמת העולם השנייה היגר לארצות הברית וייסד בה ישיבה. חתן נוסף, שנישא לבתו חיה-שרה, הוא הרב שלמה שפירא שהתגורר בברזיל.

ספריו
-----

* **שו"ת וחידושי רבי יוסף נחמיה**, בני ברק תשמ"ו
* **חידושי רבנו יוסף נחמיה**, בני ברק תשמ"ז ותשנ"ט
* **דרשות רבנו יוסף נחמיה**, בני ברק תשמ"ז ותשנ"ט ותשע"ד

לקריאה נוספת
------------

* דוד הלחמי, **חכמי ישראל**, תל אביב תשי"ח, עמ' שפח
* **שו"ת וחידושי רבי יוסף נחמיה**, בני ברק תשמ"ו, עמ' ג-טז (אקדמות מילין מאת בני המחבר)

קישורים חיצוניים
----------------

ויקישיתוף מדיה וקבצים בנושא **יוסף נחמיה קורניצר** בוויקישיתוף
* יוסף נחמיה קורניצר (1880-1933), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007302609105171
* ISNI: 0000 0000 6696 2107
* LCCN: nr93036470
* VIAF: 34332278
* WorldCat: lccn-nr93036470

 |
**אגפיתיים** המכונים **בטאי פרפר** (שם מדעי: **Gymnuridae**) הם משפחה של דגי סחוס גדולים מסדרת הטחנאים שבעל-סדרת הבטאים. במשפחה זו סוג יחיד - **אגפית** (*Gymnura*) ובו ישנם 10 מינים. משפחה זו היא קרובתם של הטריגוניים.

בני משפחה זו בעלי סנפירי חזה רחבים ושטוחים מאוד וראשים שטוחים והם מותאמים מאוד להסוואה מתחת לחולות הים. הזנבות שלהם קטנים וכך העיניים ופיהם מצויים מתחת לגופם. רוחב כנפיהם יכול להגיע ל-4 מטר.

הם חיים בכל האוקיינוסים אך רק באזורים טרופיים, סובטרופיים או ממוזגים-חמימים. לעיתים הם עולים אל שפכי נהרות לפרקי זמן קצרים. כל האגפיות הן טורפות של דגים קטנים יותר וחסרי חוליות ימיים.

מינים
-----

בסוג זה ישנם 10 מינים:

* אגפית משוישת (*Gymnura altavela*)
* *Gymnura australis*
* *Gymnura crebripunctata*
* *Gymnura japonica*
* *Gymnura marmorata*
* *Gymnura micrura*
* אגפית נטלנסיס (*Gymnura natalensis*)
* אגפית עקודת-זנב (*Gymnura poecilura*)
* אגפית מצויצת (*Gymnura tentaculata*)
* *Gymnura zonura*

קישורים חיצוניים
----------------

ויקישיתוף מדיה וקבצים בנושא **אגפיתיים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* ITIS
* NCBI
* GBIF
 |

* אגפיתיים, באתר אנציקלופדיה בריטניקה (באנגלית)
**ג'ונסון בארנס השלישי** (באנגלית: **Johnson Barnes III**; נולד ב-15 באפריל 1983), הידוע בשם הבמה **בלו** (**Blu**), הוא ראפר אמריקאי מלוס אנג'לס.

קריירה
------

עד גיל 19 בלו מכר מופעים מקומיים במפעל הסריגה "האוס אוף בלוז". באותה התקופה הקליט מוזיקה עם הרכבי ראפ שונים כגון איל פלייבה קרו, אינפיניטי לגסי קרו, דה אנטאצ'בול מוב, גלורי פור דה פיפול, דה אל איי מטרו קרו והברידג'טאון סטיל קרו. הוא גם היה מתמודד בתוכנית המשחק של MTV,‏ "Who Knows the Band" וזכה. המפיק עטור פרסי הגראמי מגהרץ הטיס את בלו אל לוס אנג'לס כדי להחתים אותו על חברת התקליטים החדשה שלו לאחר שהפיק להיטים לג'יי זי, אר קלי, פי דידי, באסטה ריימס ונאז, אך בסופו של דבר התרחק מהעסקה. בגיל 20 הוא החל לנהל מסא ומתן על חוזה תקליטים עם דת' רואו רקורדס אך החליט להוציא באופן עצמאי את אלבום הסולו הראשון שלו, *California Soul*.

בשנת 2007 החל לעבוד לצד מפיק ההיפ הופ אקסייל (אנ'), תחת צמד בשם "בלו ואקסייל", והוציאו את אלבום הבכורה שלהם, *Below the Heavens*, שזכה לשבחים ממבקרי המוזיקה.

בשנת 2011 הוציא את האלבום *Her Favorite Colo(u)r* להורדה חינמית, לאחר שנפרד מחברתו. באותה השנה, הוציא את המיקסטייפ השני שלו, *Jesus*, שיצא בלייבל העצמאי שלו, "ניו וורלד קולור". בהפקת המיקסטייפ השתתפו מפיקים שונים, בהם בלו עצמו, נולדג', דה אלכימיסט ומאדליב.

בשנת 2012 הוציאו בלו ואקסייל את אלבומם השני, *Give Me My Flowers While I Can Still Smell Them*, שהגיע למקום ה-53 במצעד אלבומי ה-R&B/היפ-הופ וזכה לשבחים ממבקרי המוזיקה. שנה לאחר מכן, ב-2013, הוציא את אלבום הסולו השני שלו, *York*, שזכה גם הוא לשבחים מהמבקרים. ב-2014 הוציא אלבום נוסף, *Good to Be Home*, שהגיע למקום ה-27 במצעד אלבומי ה-R&B/היפ-הופ.

בשנת 2020 הוציאו בלו ואקסייל את אלבומם השלישי, *Miles: From an Interlude Called Life*.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **בלו (ראפר)** |

* בלו, ברשת החברתית פייסבוק
* בלו, ברשת החברתית טוויטר
* בלו, באתר ספוטיפיי
* בלו, באתר Last.fm (באנגלית)
* בלו, באתר AllMusic (באנגלית)
* בלו, באתר MusicBrainz (באנגלית)
* בלו, באתר דיזר
* בלו, באתר Discogs (באנגלית)
* בלו, באתר Songkick (באנגלית)

הערות שוליים
------------

1. ↑  "Blu | Biography, Albums, Streaming Links | AllMusic". *AllMusic*. נבדק ב-2017-06-23.
2. ↑  Cho, Jaeki (18 ביולי 2012). "The Making of Blu & Exile's Below the Heavens". *XXL*. נבדק ב-12 באוקטובר 2014. `{{cite web}}`:  (עזרה)
3. ↑  "Blu: Her Favorite Colo(u)r Album Review | Pitchfork". *pitchfork.com* (באנגלית). נבדק ב-2017-06-23.
4. ↑  "Blu & Exile To Officially Release "Give Me My Flowers While I Can Still Smell Them"". *HipHopDX* (באנגלית אמריקאית). נבדק ב-2017-06-23.
5. ↑  Westhoff, Ben (2014-05-16). "Blu: Stream His Entire New Album, Good to Be Home". *L.A. Weekly*. נבדק ב-2017-06-23.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1082524808
* ISNI: 0000 0003 5727 8700
* LCCN: no2011162328
* MusicBrainz: dc1610f0-2838-46cb-98d7-9b6b073a7408
* VIAF: 187128937
* WorldCat: lccn-no2011162328

 |
**צ'שובה** (בפולנית: **Cieszowa**) הוא כפר בדרום פולין, השוכן 231 קילומטרים דרומית מערבית מהבירה ורשה, 48 קילומטרים צפונית מהעיר קטוביץ ומצוי בשטח הגמינה קושנצ'ין במחוז לובלינייץ בפרובינציית שלזיה.

היסטוריה
--------

התיעוד הראשון לכפר מצוי ברשומות הכנסייה מ-1305 בהקשר לתשלום משכורות לנושאי משרות מסוימות. בשטח הכפר ממוקמת כנסיית ניקולאוס הקדוש, שהוקמה ב-1751 ועשויה מעץ. תושבי צ'שובה מתפרנסים מחקלאות. שמו של הכפר נגזר משמו של אציל פולני בשם צ'שובסקיץ' שהיה בעל האדמות באזור מ-1586 ועד 1628.

הקהילה היהודית
--------------

במהלך המאה ה-17 התיישבו יהודים בכפר. בפאתי הכפר צ'שובה מצויים שרידי בית עלמין יהודי שנוסד ככל הנראה במחצית השנייה של המאה ה-17. קיים תיעוד מ-1690 העוסק בתשלום מס בגין השימוש בקרקע בה מצוי בית העלמין. בשטח בית העלמין פזורות כמה עשרות מצבות המתוארכות מאמצע המאה ה-18 ועד שלהי המאה ה-19. הכיתוב על המצבות הוא בעברית וגרמנית. ב-1753 הוקם מבנה בית הכנסת של הקהילה, שעשוי היה מעץ ועמד על תילו עד 1911. בסמוך לבית הכנסת שכן ביתו של רב הקהילה ומבנה ששימש כתלמוד תורה. 

בתקופת שלטונו של פרידריך השני, מלך פרוסיה שגשגה הקהילה ואוכלוסייתה גדלה. בארכיון בוורוצלב מצוים מסמכים מ-1757 המעידים על קהילה משלמת מיסים בת כ-100 נפשות. במחצית השנייה של המאה ה-19 ניתנו ליהודים זכויות תנועה והגירה מסוימות ואוכלוסיית הקהילה הלכה והצטמצמה. ב-1855 מנתה אוכלוסיית הכפר 476 נפשות, מתוכם 18 יהודים וב-1894 נותרו בכפר 4 יהודים בלבד. רב הקהילה האחרון נפטר ב-1871. ב-1905 לא התגוררו עוד יהודים בכפר. במקום בו עמדו בעבר מבני בית הכנסת ובית הרב, מצויה אנדרטה לציון 700 שנים להקמת הכפר. מקום הצבת האנדרטה מכונה גם בימינו על ידי תושבי הכפר בשם **דוֹם רָבִּינַא**, שמשמעו בעברית בית הרב. ב-2002 ביצעו נציגי השלטון המקומי ומתנדבים פעולות ניקוי ואחזקה במתחם בית העלמין. באוגוסט 2008, במהלך סופה עזה נגרמו לבית העלמין נזקים כבדים.

* מצבה מבית העלמין היהודי ועליה הכיתוב: פה טמון הילד שמעון בן ר' שמואל קוסטרליטץ אשר נפטר ביום א', כ"ה באייר תר"מ, ה-6 במאי 1880מצבה מבית העלמין היהודי ועליה הכיתוב: פה טמון הילד שמעון בן ר' שמואל קוסטרליטץ אשר נפטר ביום א', כ"ה באייר תר"מ, ה-6 במאי 1880
* מצבה ועליה הכיתוב: פה נטמן מאיר בנו של ר' יחיאל מיכל אשר נפטר בשיבה טובה בכ"ז בניסן תקצ"ג, ה-14 ביוני 1833מצבה ועליה הכיתוב: פה נטמן מאיר בנו של ר' יחיאל מיכל אשר נפטר בשיבה טובה בכ"ז בניסן תקצ"ג, ה-14 ביוני 1833
* הכיתוב על המצבה משמאל: פה נטמן הירשל, בנו של ר' אברהם אולשבסקי. נפטר ב-16 באפריל 1837הכיתוב על המצבה משמאל: פה נטמן הירשל, בנו של ר' אברהם אולשבסקי. נפטר ב-16 באפריל 1837

קישורים חיצוניים
----------------

ויקישיתוף מדיה וקבצים בנושא **הכפר צ'שובה** בוויקישיתוף
ויקישיתוף מדיה וקבצים בנושא **בית העלמין היהודי בצ'שובה** בוויקישיתוף
* "צ'שובה", באתר השטעטל הווירטואלי

הערות שוליים
------------

1. 1 2 3  צ'שובה וקהילתה, באתר kirkuty.xip.pl (בפולנית).
2. ↑  בית העלמין היהודי בצ'שובה, באתר השטעטל הווירטואלי (באנגלית).
מקסימוס והתאבדותו של דקבלוס, פרט מעמוד טראיאנוס
**טיבריוס קלאודיוס מקסימוס** (לטינית: Tiberius Claudius Maximus;‏ 65 לערך - ?) היה איש צבא רומאי.

תולדות חייו
-----------

מקסימוס נולד בסביבות שנת 65, ככל הנראה היה בן למשפחה רומאית בעלת מסורת צבאית מפיליפי שבפרובינקיה מוקדון, שמו מרמז על כך שמשפחתו קיבלה את האזרחות הרומאית לא מכבר, ככל הנראה על ידי אביו או סבו בזמן שלטון הקיסר קלאודיוס או נירון כגמול על שירותם בחיל העזר.

מקסימוס התגייס לצבא הרומאי בסביבות שנת 85 כפרש ושירת בלגיון השביעי קלאודיה שהוצב בוימינאקיום שבפרובינקיה מואסיה, מקסימוס שימש כאחראי על התקציב שהוקצה לחיל הפרשים בלגיון וכחלק משומרי הראש של לגאטוס הלגיון.

הלגיון השביעי, תחת פיקודו של הקיסר דומיטיאנוס, לקח חלק במלחמה הדאקית שהתרחשה בין השנים 85–89 כנגד מלך הדאקים דקבלוס, מקסימוס השתתף במלחמה כמפקד בחיל הפרשים של הלגיון ועוטר כתוצאה מגבורתו. לאחר מכן הוא הועבר לקוהורטת פרשים מחיל העזר, האלה השנייה פאנוניה, שהייתה מוצבת בשכנות ללגיון השביעי ושם הוא כיהן כקצין.

בערך בזמן שמקסימוס הועבר לחיל העזר חידש הקיסר טראיאנוס את המלחמה כנגד הדאקים, ומקסימוס שירת במערכה החדשה שהתרחשה בין השנים 101–106. במהלך המלחמה שוב הצטיין בגבורתו וזכה על כך במספר עיטורים. שימש גם כמפקד יחידת הפרשים שתפקידה היה לסייר כדי לאסוף מידע על האויב. לקראת סיום המלחמה אחד מתפקידיו היה ללכוד את המלך הדאקי דקבלוס (Decebalum). מקסימוס הצליח לאתרו אבל המלך הדאקי התאבד לפני שהוא הספיק ללכדו, ומקסימוס הסתפק בכריתת ראשו של דקבלוס והגיש אותו לקיסר.

לאחר הניצחון כנגד הדאקים מקסימוס השתתף עם יחידתו במלחמות הפרתיות של הקיסר כנגד האימפריה הפרתית וגם במלחמה זאת זכה לעיטורים על גבורתו. לאחר שהקיסר החדש אדריאנוס נאלץ לסגת מהשטחים שרומא כבשה במזרח במהלך המלחמה הפרתית מקסימוס ויחידתו הועברו חזרה למערב והוצבו חזרה בדאקיה כדי לחזק את הגנת הפרובינקיה.

מקסימוס השתחרר מהצבא לאחר שנת 115, אחרי שירות של יותר משלושים שנה. הוא חזר להתגורר בפיליפי שככל הנראה הייתה עיר מולדתו ושם נפטר.

לקריאה נוספת
------------

* Michael Speidel, **The Captor of Decebalus a New Inscription from Philippi**, The Journal of Roman Studies, Vol. 60, (1970), pp. 142-153

קישורים חיצוניים
----------------

ויקישיתוף מדיה וקבצים בנושא **טיבריוס קלאודיוס מקסימוס** בוויקישיתוף
* מצבתו של מקסימוס
**אמיר נמינוב**, הוא שחיין עבר ישראלי, אלוף ישראל בשחייה (1971) במשחה ל-400 מטר חופשי ול-1500 מטר חופשי.

ביוגרפיה
--------

נמינוב נולד וגדל בקיבוץ כפר הנשיא והתאמן בקבוצת הפועל כפר הנשיא ביחד עם דורון כהן בהדרכת טרי פלוצקי.

### אלוף ישראל

באליפות ישראל בשחייה שנערכה בבת גלים בחיפה באוקטובר 1971, זכה נמינוב ב-6 מדליות אישיות, 2 זהב, 3 כסף ו-1 ארד. מדליות זהב, במשחה ל-400 מטר חופשי בתוצאה של 4:34.2 דקות, לפני יואל סמואל מהפועל גבעת חיים (4:37.5 דקות) ועודד צור מהפועל גניגר (4:43.5 דקות) ובמשחה ל-1500 מטר חופשי בתוצאה של 18:41.8 דקות לפני דן פיק ממכבי חיפה (19:36.4 דקות) ומייק גרינשפן מהפועל גבעת חיים (19:48.4 דקות). מדליות כסף, במשחה ל-200 מטר חופשי בתוצאה של 2:07.7 דקות, אחרי יואל סמואל (2:05.4 דקות) ולפני חברו לקבוצה דורון כהן (2:12.3 דקות), במשחה ל-200 מטר מעורב אישי בתוצאה של 2:33.0 דקות, אחרי דן שטרן מהפועל תל אביב (2:28.9 דקות) ולפני רוני הירשהורן מהפועל קריית טבעון (2:34.6 דקות) ובמשחה ל-400 מטר מעורב אישי בתוצאה של 5:26.4 דקות, אחרי דן שטרן (5:19.8 דקות) ולפני רוני הירשהורן (5:30.9 דקות). מדליית ארד, במשחה ל-100 מטר חופשי בתוצאה של 58.5 שניות, אחרי דורון כהן (58.3 שניות) ויואל סמואל (58.3 שניות).

קישורים חיצוניים
----------------

* כפר הנשיא - בית היוצר לשחיינים, מעריב, 10 ביולי 1970

הערות שוליים
------------

1. ↑  שלמה מוזר, תוצאות ירודות ביום הראשון באליפות השחיה, דבר, 7 באוקטובר 1971
2. ↑  שלמה מוזר, גרינשפן הפתיע את שטרן במשחה דרמטי ב-100 מ' פרפר, דבר, 8 באוקטובר 1971
3. ↑  שלמה מוזר, ניר - 7 מדליות זהב, דבר, 10 באוקטובר 1971
**טיג'אן ז'ייטה** (באנגלית: **Tijan Jaiteh**; נולד ב-31 בדצמבר 1988) הוא כדורגלן גמביאני שמשחק בעמדת הקישור בפרטיזן טירנה מליגת העל האלבנית ובנבחרת גמביה.

קריירת מועדונים
---------------

ג'ייטה התחיל את הקריירה שלו בקבוצות כדורגל מקומיות בגמביה. באוקטובר 2006 נבחן בקבוצת בראן מליגת העל הנורווגית והצטרף לקבוצה לקראת עונת 2007 בה זכה עם הקבוצה באליפות. ב-31 בינואר 2011 הושאל לראנס מליגת העל הדנית עד לסיום העונה בדנמרק.

ב-18 במרץ 2012 חתם בסנדפיורד בה שיחק שנתיים.

בקיץ 2014 חתם בסאנס אולף לעונה אחת. בהמשך שיחק בפ.צ. קופר מליגת העל הסלובנית וקופס מליגת העל הפינית.

ב-19 בדצמבר 2016 חתם בבני יהודה תל אביב. בקיץ 2017 חתם באל-מרח'ייה העולה החדשה לליגת העל הקטרית.

ב-31 בינואר 2019 חתם בפרטיזן טירנה מליגת העל האלבנית.

קריירה בין-לאומית
-----------------

ז'ייטה זכה עם נבחרת גמביה בכדורגל עד גיל 17 באליפות אפריקה בכדורגל עד גיל 17 בשנת 2005. בשנת 2007 השתתף עם נבחרת גמביה בכדורגל עד גיל 20 באליפות אפריקה בכדורגל עד גיל 20 בה סיימה גמביה במקום השלישי שנתן לה את הכרטיס לגביע העולם בכדורגל עד גיל 20 שנערכה באותה שנה, בה גמביה הגיעה לשמינית הגמר.

ב-1 ביוני 2008 ערך את הופעת הבכורה שלו בנבחרת הבוגרת בתיקו 1-1 נגד ליבריה. נכון לשנת 2016, ז'ייטה הוא קפטן הנבחרת הבוגרת של גמביה.

תארים
-----

בראן
* ליגת העל הנורווגית: 2007

בני יהודה תל אביב
* גביע המדינה: 2016/2017

נבחרת גמביה
* אליפות אפריקה בכדורגל עד גיל 17: 2005

קישורים חיצוניים
----------------

ויקישיתוף מדיה וקבצים בנושא **טיג'אן ז'ייטה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  מערכת אתר ערוץ הספורט, ‏בא לחזק: ז'ייטה חתם על החוזה בבני יהודה, באתר ערוץ הספורט, ‏19 בדצמבר 2016
**אדוארד "אד" לי שרוק** (באנגלית: **Edward Lee Schrock**; נולד ב־6 באפריל 1941) הוא פוליטיקאי אמריקאי, שכיהן כחבר בית הנבחרים של ארצות הברית בשנים 2001–2005 מטעם מחוז הקונגרס השני של קהיליית וירג'יניה. לפני כן כיהן כחבר בסנאט של ויר'גיניה מ-1996 ועד 2001.

ביוגרפיה
--------

שרוק נולד במידלטאון שבאוהיו. בשנת 1964 השלים לימודי תואר ראשון במכללת אלדרסון-בראדוס, ואחר כך קיבל תואר שני ביחסי ציבור מאמריקן יוניברסיטי. בשנים 1964–1988 שירת בתפקידי קצונה בצי ארצות הברית, ולאחר שפרש משירות פעיל התמקצע בעולם ההשקעות. בשנת 1996 נבחר אל הסנאט המדינתי של וירג'יניה, ומילא תפקיד זה עד 2001.

בנובמבר 2000 הוא נבחר להיות חבר בית הנבחרים מטעם מחוז הקונגרס השני של וירג'יניה וזאת לאחר שהביס את המועמדת הדמוקרטית, ג'ודי וגנר. הוא הושבע בינואר 2001.

בקדנציה הראשונה שלו הוא כיהן כחבר בוועדת התקציב, ועדת הפיקוח והרפורמה, ועדת העסקים הקטנים (אנ') ובועדת הכוחות המזוינים. בבחירות אמצע הכהונה ב-2002 ניצח פעם נוספת ונבחר לתקופת כהונה שנייה.

ב-2004, נטען בבלוג של מייקל רוג'רס כי שרוק הוא הומוסקסואל או לכל הפחות ביסקסואלי וזאת חרף ההתנגדות האקטיבית והאגרסיבית שלו להצעות שעלו בבית הנבחרים לשיפור את מצב זכויות להט"ב בארצות הברית בהם אישור נישואים של בני-זוג מאותו המין ולשירות צבאי של להט"בים. שרוק, על אף היותו נשוי לאישה, הודיע באוגוסט 2004 כי יוותר על ניסיונו להתמודד לכהונה שלישית בקונגרס, לאחר שלכאורה הוקלט משדל אנשי בטלפון לקיים יחסי מין עם גברים. [דרושה הבהרה]

קישורים חיצוניים
----------------

ויקישיתוף מדיה וקבצים בנושא **אד שרוק** בוויקישיתוף
* אד שרוק באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Shear, Michael D.; Jenkins, Chris L. (31 באוגוסט 2004). "Va. Legislator Ends Bid for 3rd Term". *The Washington Post*. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: S001151

 |